Ҳамрохон Зарифӣ

Ҳамрохон Зарифӣ (Зарипов Ҳамрохон Зарипович; зод. 25 декабри 1948, ноҳияи Балҷувон) — давлатмард ва сиёсатмадори тоҷик, дорандаи рутбаи Сафири фавқулодда ва мухтор, номзади илмҳои сиёсӣ (2012). Вазири корҳои хориҷии Ҷумҳурии Тоҷикистон (2006—2013).

 Зиндагинома 
Ҳамрохон Зарифӣ 25 декабри соли 1948 дар ноҳияи Балҷувон ба дунё омадааст. Хатмкардаи факултаи физика ва математикаи Донишкадаи давлатии омӯзгории Кӯлоб (1971), курсҳои забони англисӣ дар Донишгоҳи миллии забонҳои муосири Исломобод (1994).

 Хонавода 
Оиладор соҳиби 2 фарзанд.

 Корнома 
Омӯзгори Донишкадаи давлатии омӯзгории Кӯлоб (1971—1972), хидмат дар сафи Артиши Шӯравӣ (1972−1973), таҷрибаомӯз, муҳаққиқи Ин-ти физика ва техникаи ба номи С. Умарови АИ Ҷумҳурии Тоҷикистон (1973—1974), корманди Кумитаи амнияти давлатии Ҷумҳурии Тоҷикистон (1974—1993), муовини сардор, сардори Раёсати кадрҳо ва иттилооти махсуси ВКХ (1993-95), муовини Вазири корҳои хориҷии Ҷумҳурии Тоҷикистон (1995—1996), намояндаи доимии Ҷумҳурии Тоҷикистон дар САҲА ва дигар созмонҳои байналмилалӣ (Вена, 1996—1997), Сафири фавқулода ва мухтори Ҷумҳурии Тоҷикистон дар Ҷумҳурии Австрия (1997—2002), Сафири фавқулода ва мухтори Ҷумҳурии Тоҷикистон дар Конфедератсияи Швейсария (Вена, 1998−2002), ҳамзамон Сафири фавқулода ва мухтори Ҷумҳурии Тоҷикистон дар Ҷумҳурии Маҷористон (Вена, 1999—2002), Сафири фавқулода ва мухтори Ҷумҳурии Тоҷикистон дар ИМА (2002—2006). Вазири корҳои хориҷии Ҷумҳурии Тоҷикистон (2006—2013), Сафири фавқулода ва мухтори Ҷумҳурии Тоҷикистон дар Ҷопон (аз 2015).

 Таълифот 
Муаллифи беш аз 20 китобу рисола.

 Ордену ҷоизаҳо 
Бо ордени «Шараф» (дараҷаи 2; 2004), медалҳои «Барои ҳифзи сарҳадди ИҶШС» (1980), «Барои хидмати шоёни низомӣ» (дараҷаи 3; 1983), «70-солагии Қувваҳои мусаллаҳи ИҶШС» (1988), «20-солагии Истиқлолияти давлатии Ҷумҳурии Тоҷикистон» (2011) ва ҷоизаи ба номи Ҷалолуддини Румии ЮНЕСКО қадр шудааст.

 Парвандаи ҷиноӣ 
Дар моҳи июни соли 2024 Ҳамрохон Зарифӣ ва чанде аз сиёстамадорони дигари Тоҷикистон боздошт шуданд. Гумонбарон бар асоси моддаҳои хиёнат ба давлат, ғасби ҳокимият, қаллобӣ ва барангехтани адоват айбдор дониста мешуданд. Асли қазия бо сабаби сирри махфӣ буданаш ошкор карда намешуд.

Дар моҳи феврали соли 2025 Додгоҳи олии Тоҷикистон Ҳамрохон Зарифиро бар асоси иттиҳоми кӯшиши табаддулоти давлатӣ ба 27 соли зиндон маҳкум кард.

 Осор 
мини|Маҷмӯаи китобҳои "Хазинаи тилоии тоҷикон"
 Многовекторная дипломатия. Д., 2010;
 Таджикистан в системе обеспечения региональной безопасности ОБСЕ. Д., 2011;
 Ганҷинаи ҷовидони Тоҷикистон. Д., 2013.

 Донистаниҳои ҷолиб 
Таҳти роҳбарии Ҳамрохон Зарифӣ ноябри 2016 бори нахуст Парчами Ҷумҳурии Тоҷикистон дар қуллаи Фудзияма барафрошта шуд.

 Эзоҳ 

 Адабиёт 

 Дипломатияи Тоҷикистон: Дирӯз ва имрӯз. Д., 2009;
 Marquez. Who’s in Asia. USA, 2007;
 International Who’s who of public service. USA. 2001—2002. .

Гурӯҳ:Вазирони Тоҷикистон
Гурӯҳ:Вазирони корҳои хориҷии Тоҷикистон